13/03/2012 | Administración LocalMunicipal
Oleiros
Secretaría Xeral
Publicación decreto da Alcaldía 832/2012 de 27 de febreiro, de delegación especial a prol da concelleira Rosa M.ª Méndez Gómez

Delegación especial de competencias na Concelleira Rosa Mª Méndez Gómez (Decreto de alcaldía nº 832/2012, de 27 de Febreiro) Por Decreto de alcaldía nº 832/2012, de 27 de Febreiro acordouse a delegación especial a prol da concelleira Dª Rosa Mª Méndez Gómez, esta delegación ven a substituir a realizada polo Decreto 560/2012. Do antedito acordo se dará conta ó Pleno do Concello na primeira sesión que teña lugar. En conformidade cos artigos 13 da Lei 30/1992, do 26 de Novembro e 43,44 e 114 e seguintes do Real Decreto 2586/1986, do 28 de Novembro, faise público mediante este edicto o contido das resolucións tomadas: PRIMEIRO.- Efectuar a seguinte delegación especial o abeiro do disposto no artigo 43 do ROF: DELEGACIÓN ESPECIAL A PROL DA CONCELLEIRA DE Dª ROSA Mª MÉNDEZ GÓMEZ. Delégase de xeito especial na Concelleira Dona Rosa Méndez Gómez ó servizo de Parques e Xardíns, nas condicións establecidas no artigo 43.5 b) do ROF, coas atribucións que se sinalan: a) Supervisar a execución dos seguintes servizos tanto si son prestados por medios propios como por empresas privadas. b) Mantemento de parques e xardíns. c) Limpeza de vías públicas d) Limpeza de praias. e) Desbroces de camiños f) Coordinar os traballos xunto co Concelleiro de Servizos Municipais nas partes coincidentes. Facultades que se delegan de conformidade co artigo 43.5. a) do R. O. F.: a) Ditar actos que teñan efectos fronte a terceiros nas materias relacionadas. b) Autorizar e dispoñer gastos sobre as aplicacións orzamentarias do orzamento municipal en vigor, que se relacionan a continuación; agás as daqueles expedientes que deban de ser adxudicados mediante algún dos procedementos de contratación regulados no Real Decreto Lexislativo 3/2011, polo que se aproba o texto refundido da Lei de Contratos do Sector Público (TRLCSP) diferentes aos contratos menores.1.- Aplicación orzamentaria 61.171.21001 Parque e Xardíns. Mantemento zonas verdes e fontes.30.000 euros.2.- Aplicación orzamentaria 61.171.61900.2.1 Proxecto 01 reposición de arborado en parques, xardíns e paseos.30.000 euros.2.2 Proxecto 02. Reposición de sistemas de rega automática.20.000 euros.3.- Aplicación orzamentaria 61.167.62300 Proxecto 01. Maquinaria xardíns.4.000 euros. SEGUNDO.- Esta delegación ven a substituir a realizada polo Decreto 560/2012 do 10 de febreiro, en prol da Belhaj Dahan Santmarti. TERCEIRO.- A delegación acordada no apartado anterior queda suxeita ó seguinte réxime xurídico: a) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. b) O órgano delegante conservará as facultades de recibir información detallada da xestión da competencia delegada e dos actos e disposicións emanados en virtude da delegación, a de ser informado previamente á adopción de decisións de transcendencia, de acordo co disposto no artigo 115 do ROF. c) A Alcaldía poderá revogar en calquera momento as delegacións efectuadas seguindo as mesmas formalidades aplicadas para outorgalas. d) A Alcaldía poderá abocar en calquera momento a competencia delegada de acordo co que dispón o artigo 14 da Lei 30/1992, de 26 de novembro. e) Corresponderá á Alcaldía resolve-las posibles dúbidas que se formulen en relación coa aplicación desta resolución, así como os conflitos positivos ou negativos de competencias que poidan xurdir entre os órganos delegados en relación co exercicio dunha concreta función. CUARTO.- As referencias que contén esta resolución a preceptos de normas concretos entenderanse feitas de xeito automático ós preceptos das normas que as modifiquen ou substitúan. QUINTO.- Por aplicación do artigo 13 da Lei 30/1992, corresponderá á alcaldía a resolución dos recursos de reposición e extraordinarios de revisión que se presentaren contra os actos administrativos distados en exercicio das facultades delegadas. SEXTO.- Esta resolución será efectiva dende o día seguinte ó da súa sinatura e será feita pública mediante a inserción dun edicto no Boletín Oficial da provincia de A Coruña, en cumprimento do que dispoñen os artigo 44 e 46 do Real Decreto 2568/1986, de 28 de novembro. Asemade, esta resolución será notificada ós interesados para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante. SETIMO.- Desta resolución darase conta ó Pleno da Corporación na primeira sesión que teña lugar, en cumprimento do que dispón o artigo 38 do Real decreto 2568/1986, do 28 de novembro. OITAVO.- Contra esta resolución, coa que remata a vía administrativa, poderán os interesados interpoñer os seguintes recursos: a)- Con carácter potestativo un recurso de reposición diante do mesmo órgano que distou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b)- Directamente contra esta resolución poderase interpoñer un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo dun (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. OLEIROS, 29 de Febreiro de 2012 O alcalde Ángel García Seoane